Ուսանողները կարող են լինել աշխարհի բոլոր ծայրերից` առանց տարիքային սահմանափակման: Հայկական արմատներ ունենալն ամենևին էլ պարտադիր չէ. "Ես ուսանողներ ունեմ, ովքեր հայ չեն, պարզապես հայ ընկերներ կամ ամուսին ունեն և հետաքրքրվում են հայոց լեզվով",-ասում է Վիրտուալ համալսարանի անգլալեզու դասախոս Մարինա Խաչատուրյանը: ՀԲԸՄ-ն ուսանողներին տրամադրում է ֆինանսական աջակցություն: "Մենք միշտ փորձում ենք աջակցել մեր ուսանողներին` նրանց կրթաթոշակ տրամադրելով, որովհետև մեր նպատակը հայապահպանությունն է ու հայկական ուսումը հասանելի դարձնելը",- ասում է ՀՎՀ զարգացման մասնագետ Թալին Ճղլեանը: